ROMÂNIA						                                                                  PROIECT
JUDEŢUL CĂLĂRAŞI
CONSILIUL JUDEŢEAN CĂLĂRAŞI                                                                             Nr. 13743 din 19.08.2026


HOTĂRÂRE
[bookmark: _Hlk224648513]privind aprobarea participării Județului Călărași, 
prin Consiliul Județean Călărași, în calitate de membru fondator 
al Grupării Europene de Cooperare Teritorială „EAST GATE”


Consiliul Județean Călărași, întrunit în ședința ordinară din 27.08.2026,
Având în vedere:
[bookmark: _Hlk224648497] - referatul de aprobare al Președintelui Consiliului Județean Călărași, înregistrat sub nr. 13901 din 21.08.2026;
 - raportul Direcției Dezvoltare, Tehnică și Relații Externe, înregistrat sub nr. 13902 din 21.08.2026;
 - Hotărârile nr. 1–6 adoptate în unanimitate de Adunarea Generală de Constituire a Grupării Europene de Cooperare Teritorială „EAST GATE”, desfășurată la data de 19 martie 2026 la Palatul Parlamentului României, București;
 - proiectul Convenției constitutive și proiectul Statutului GECT „EAST GATE”, adoptate de Adunarea Generală de Constituire, în vederea supunerii spre aprobare organelor deliberative ale membrilor fondatori, în conformitate cu art. 4 alin. (2) și (3) din Regulamentul (CE) nr. 1082/2006;
 - art. 1 alin. (2), art. 3, art. 3a, art. 4 alin. (1), (2), (3) și (4), art. 5, art. 8 alin. (1) și (2), art. 9 alin. (1) și (2) din Regulamentul (CE) nr. 1082/2006 al Parlamentului European și al Consiliului din 5 iulie 2006 privind o grupare europeană de cooperare teritorială, astfel cum a fost modificat prin Regulamentul (UE) nr. 1302/2013 al Parlamentului European și al Consiliului din 17 decembrie 2013;
 - art. 5, art. 6 și art. 7 din Ordonanța de urgență a Guvernului nr. 127/2007 privind Gruparea Europeană de Cooperare Teritorială, aprobată cu modificări prin Legea nr. 52/2008, cu modificările şi completările ulterioare;
 - prevederile art. 173 alin. (1) lit. e) şi alin. (7) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;
În temeiul art. 196 alin. (1) lit. a) din Ordonanța de urgenta a Guvernului nr. 57/2019 privind Codul administrativ, cu modificările și completările ulterioare,

HOTĂRĂŞTE:

Art. 1. - Se aprobă participarea Județului Călărași, prin Consiliul Județean Călărași, în calitate de membru fondator al Grupării Europene de Cooperare Teritorială „EAST GATE”, cu sediul în municipiul Constanța, județul Constanța, România, constituită pe durată nedeterminată, în conformitate cu prevederile Regulamentului (CE) nr. 1082/2006, astfel cum a fost modificat prin Regulamentul (UE) nr. 1302/2013 și ale Ordonanței de Urgență a Guvernului nr. 127/2007.
Art. 2. - (1) Se aprobă proiectul Convenției constitutive și proiectul Statutului Grupării Europene de Cooperare Teritorială „EAST GATE”, în forma adoptată de Adunarea Generală de Constituire din data de 19 martie 2026, prevăzute în Anexa care face parte integrantă din prezenta hotărâre.
(2) Proiectele actelor fondatoare aprobate prin prezenta hotărâre constituie baza negocierii și semnării actelor constitutive definitive ale GECT „EAST GATE”. Eventualele modificări de fond intervenite în cursul procedurii de notificare vor fi supuse unei noi aprobări a Consiliului Județean Călărași.
Art. 3. - (1) Se împuternicește Președintele Consiliului Județean Călărași să semneze, în numele și pe seama Județului Călărași, proiectul Convenției constitutive și proiectul Statutului GECT „EAST GATE”, în forma aprobată prin prezenta hotărâre.
(2) Se împuternicește Președintele Consiliului Județean Călărași să transmită Ministerului Dezvoltării, Lucrărilor Publice și Administrației, în calitate de autoritate de notificare pentru GECT în România, prezenta hotărâre, împreună cu proiectul Convenției constitutive și proiectul Statutului, în vederea parcurgerii procedurii de aprobare a participării prevăzute la art. 4 alin. (3) din Regulamentul (CE) nr. 1082/2006 și la art. 6 din OUG nr. 127/2007.
(3) Se împuternicește Președintele Consiliului Județean Călărași să semneze orice alte acte, declarații sau documente necesare în vederea finalizării procedurii de constituire și înregistrare a grupării.
Art. 4. - (1) Proiectul Convenției constitutive și proiectul Statutului GECT „EAST GATE” se întocmesc și se semnează în trei versiuni lingvistice originale: în limba română, în limba bulgară și în limba ucraineană, fiecare versiune având valoare juridică egală.
(2) În cazul oricărei divergențe de interpretare între versiunile lingvistice, prevalează versiunea în limba română, în calitate de limbă oficială a statului de sediu al GECT.
(3) Toate exemplarele originale ale proiectelor Convenției constitutive și ale Statutului, semnate de reprezentanții membrilor fondatori, se depun spre păstrare și arhivare la Directorul GECT EAST GATE desemnat cu Mandat Tranzitoriu, în conformitate cu Hotărârea nr. 5 a Adunării Generale de Constituire din 19 martie 2026.
Art. 5. - (1) Se aprobă alocarea, din bugetul propriu al Județului Călărași, a sumei de 820 EUR (opt sute douăzeci euro), la care se adaugă taxa pe valoarea adăugată în conformitate cu legislația fiscală în vigoare, echivalentul în lei la cursul BNR din data plății, reprezentând contribuția Județului Călărași la cheltuielile necesare finalizării procedurii de constituire și dobândirii personalității juridice a GECT „EAST GATE”.
(2) Suma prevăzută la alin. (1) se cuprinde în bugetul propriu al Județului Călărași aferent exercițiului financiar în curs.
(3) Plata se efectuează de către Direcția Economică din cadrul aparatului de specialitate al Consiliului Județean Călărași, în baza dispoziției Președintelui, după rămânerea definitivă a prezentei hotărâri.
Art. 6. – Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter individual: Prefectului Județului Călărași, Președintelui Consiliului Județean Călărași, Direcţiei Dezvoltare, Tehnică şi Relaţii Externe, Direcţiei Economice, Directorului GECT „EAST GATE” cu Mandat Tranzitoriu şi Ministerului Dezvoltării, Lucrărilor Publice și Administrației.

                      PREŞEDINTE,
[bookmark: _GoBack]                   ec. Vasile ILIUŢĂ				                                   AVIZEAZĂ,
				              	      SECRETARUL GENERAL AL JUDEŢULUI,
							         Anca - Mirela ȘTEFĂNESCU






Nr.                    .	
Adoptată la Călăraşi,                                                                   
Astăzi  27.08.2026, 
Redactată de Consilier, Dorinela GHEORGHE, în 6 exemplare.


CONSILIUL JUDEŢEAN CĂLĂRAŞI
PREŞEDINTE
Nr. 13901 din 21.08.2026

REFERAT 
privind aprobarea participării Județului Călărași, prin Consiliul Județean Călărași, în calitate de membru fondator al Grupării Europene de Cooperare Teritorială „EAST GATE”

 1. Contextul general
Regulamentul (CE) nr. 1082/2006 al Parlamentului European și al Consiliului din 5 iulie 2006 privind o grupare europeană de cooperare teritorială (GECT), astfel cum a fost modificat prin Regulamentul (UE) nr. 1302/2013 al Parlamentului European și al Consiliului din 17 decembrie 2013, a instituit cadrul juridic european care permite autorităților publice din statele membre și din statele terțe vecine Uniunii Europene să constituie grupări dotate cu personalitate juridică, în scopul facilitării și promovării cooperării teritoriale transfrontaliere, transnaționale și interregionale.
La nivel național, Ordonanța de urgență a Guvernului nr. 127/2007 privind Gruparea Europeană de Cooperare Teritorială, aprobată cu modificări prin Legea nr. 52/2008, modificată și completată prin Ordonanța Guvernului nr. 9/2015, transpune în dreptul intern prevederile regulamentului european și stabilește cadrul de participare a autorităților administrației publice locale din România la astfel de grupări.
Potrivit art. 7 alin. (3) din OUG nr. 127/2007, participarea unei unități administrativ-teritoriale din România la o grupare europeană de cooperare teritorială se aprobă prin hotărâre a organului colegial deliberativ competent, în speță Consiliul Județean Călărași, în cazul Județului Călărași.
2. Descrierea inițiativei GECT „EAST GATE”
La data de 18 septembrie 2025, la Chișinău, cu susținerea Vicepreședintelui Parlamentului European, Victor NEGRESCU, a fost constituit Comitetul privind înființarea Grupării Europene de Cooperare Teritorială „EAST GATE”, reunind reprezentanți ai autorităților publice locale de nivelul I și II din Ucraina, România și Republica Moldova.
La data de 18 noiembrie 2025 a fost decisă harta preliminară a GECT „EAST GATE”, cuprinzând autorități publice locale de nivelul I și II, instituții publice și entități eligibile conform Regulamentului (CE) nr. 1082/2006 din regiunile Cernăuți, Vinița și Odesa (Ucraina); județele Suceava, Botoșani, Iași, Galați, Brăila, Tulcea, Constanța și, prin extindere, Călărași, din România; regiunile Silistra, Dobrici, Varna și Ruse (Republica Bulgaria); precum și întregul teritoriu al Republicii Moldova.
La data de 19 martie 2026, în Sala Nicolae Iorga a Palatului Parlamentului României, București, a avut loc Adunarea Generală de Constituire a Grupării Europene de Cooperare Teritorială „EAST GATE”, la care au participat 238 de delegați, reprezentând autorități publice locale și regionale din patru state: România, Bulgaria, Republica Moldova și Ucraina.
Adunarea Generală de Constituire a adoptat, în unanimitate, următoarele hotărâri:
●	Hotărârea nr. 1 – constituirea GECT „EAST GATE”, cu sediul în municipiul Constanța, județul Constanța, pe durată nedeterminată, în conformitate cu Regulamentul (CE) nr. 1082/2006 și OUG nr. 127/2007;
●	Hotărârea nr. 2 – aprobarea proiectelor Convenției constitutive și Statutului GECT „EAST GATE”, care urmează a fi supuse aprobării organelor deliberative ale fiecărui membru fondator, în termen de 6 luni;
●	Hotărârea nr. 3 – alegerea Consiliului de Administrare, compus din 101 membri, pentru un mandat de 4 ani;
●	Hotărârea nr. 4 – alegerea Dl. Florin MITROI, Președintele Consiliului Județean Constanța, în funcția de Președinte al GECT EAST GATE, pentru un mandat de 2 ani;
●	Hotărârea nr. 5 – desemnarea Dl. Sergiu SUHARENCO în funcția de Director al GECT EAST GATE, cu Mandat Tranzitoriu, având ca obiectiv finalizarea procesului de înregistrare formală a grupării;
●	Hotărârea nr. 6 – stabilirea componenței numerice a Comisiei de Cenzori din 4 membri, câte un reprezentant din fiecare stat fondator.
3. Obiectivele GECT „EAST GATE” și beneficiile participării
GECT „EAST GATE” are ca obiectiv principal facilitarea și promovarea cooperării teritoriale transfrontaliere între autoritățile publice locale și regionale din România, Bulgaria, Republica Moldova și Ucraina, în vederea consolidării coeziunii economice, sociale și teritoriale în spațiul estic al Uniunii Europene.
Participarea Județului Călărași, prin Consiliul Județean Călărași, în calitate de membru fondator al GECT „EAST GATE” prezintă următoarele avantaje:
●	accesul direct la instrumentele de finanțare europeană destinate cooperării teritoriale, inclusiv programele Interreg, Horizon Europe și alte mecanisme de finanțare transnațională;
●	consolidarea capacității instituționale de a gestiona și implementa proiecte cu finanțare europeană în parteneriat cu autorități din alte state;
●	participarea la rețeaua instituțională a GECT la nivel european, cu reprezentare în Consiliul de Administrare și acces la mecanismele de decizie ale grupării;
●	promovarea intereselor economice, culturale și sociale ale comunității județene în spațiul transfrontalier, în contextul poziționării Județului Călărași pe axa Dunării;
●	dezvoltarea de parteneriate strategice cu autorități publice din Bulgaria, Republica Moldova și Ucraina, în domenii precum infrastructura, mediul, turismul, educația și dezvoltarea rurală.
4. Cadrul juridic aplicabil
Prezentul proiect de hotărâre se fundamentează pe următoarele acte normative:
●	Regulamentul (CE) nr. 1082/2006 al Parlamentului European și al Consiliului din 5 iulie 2006 privind o grupare europeană de cooperare teritorială (GECT), astfel cum a fost modificat prin Regulamentul (UE) nr. 1302/2013, în special art. 1 alin. (2), art. 3, art. 3a, art. 4 alin. (1)-(4), art. 5, art. 8 alin. (1) și (2), art. 9 alin. (1) și (2);
●	Ordonanța de Urgență a Guvernului nr. 127/2007 privind Gruparea Europeană de Cooperare Teritorială, aprobată cu modificări prin Legea nr. 52/2008, modificată și completată prin Ordonanța Guvernului nr. 9/2015, în special art. 5, art. 6 și art. 7;
●	Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, în special art. 173 alin. (1) lit. e) și alin. (7) lit. a), art. 182 alin. (2) și art. 196 alin. (1) lit. a).
Potrivit art. 4 alin. (2) din Regulamentul (CE) nr. 1082/2006, fiecare membru potențial notifică statul său membru cu privire la intenția sa de a participa la GECT și transmite acestuia un exemplar al convenției și statutului propuse, împreună cu hotărârea de aprobare adoptată de organul său deliberativ.
Conform art. 4 alin. (3) din același regulament, statul membru dispune de un termen de șase luni de la primirea notificării pentru a aproba sau refuza participarea membrului, iar lipsa unui răspuns în acest termen echivalează cu aprobarea.
5. Impactul financiar
Participarea Județului Călărași la constituirea GECT „EAST GATE” implică o contribuție financiară destinată acoperirii cheltuielilor necesare finalizării procedurii de constituire și dobândirii personalității juridice a grupării, în cuantum de 820 EUR (opt sute douăzeci euro), la care se adaugă taxa pe valoarea adăugată în conformitate cu legislația fiscală în vigoare.
Contravaloarea în lei se calculează la cursul Băncii Naționale a României din data efectuării plății. Suma se suportă din bugetul propriu al Județului Călărași și se cuprinde în bugetul exercițiului financiar în curs.
Contribuția este modestă și proporțională, reflectând principiul repartizării echitabile a costurilor de constituire între membrii fondatori, și nu generează un impact bugetar semnificativ.
6. Procedura ulterioară de înregistrare
După adoptarea prezentei hotărâri de către Consiliul Județean Călărași, Președintele, în baza împuternicirii conferite prin hotărâre, va semna proiectul Convenției constitutive și proiectul Statutului GECT „EAST GATE”, în numele și pe seama Județului Călărași.
Ulterior semnării proiectelor actelor fondatoare de către reprezentanții tuturor membrilor fondatori care au obținut aprobarea organelor deliberative competente, dosarul complet — cuprinzând hotărârea de aprobare, proiectul Convenției constitutive și proiectul Statutului, semnate — se transmite Ministerului Dezvoltării, Lucrărilor Publice și Administrației, în vederea parcurgerii procedurii prevăzute la art. 4 alin. (3) din Regulamentul (CE) nr. 1082/2006 și la art. 6 din OUG nr. 127/2007.
7. Propunere
Având în vedere cele expuse mai sus, propun Consiliului Județean Călărași adoptarea proiectului de hotărâre privind aprobarea participării Județului Călărași, prin Consiliul Județean Călărași, în calitate de membru fondator al Grupării Europene de Cooperare Teritorială „EAST GATE”, inclusiv:
●	aprobarea proiectului Convenției constitutive și a proiectului Statutului GECT „EAST GATE”;
●	împuternicirea Președintelui Consiliului Județean Călărași să semneze proiectele actelor fondatoare și, după semnarea acestora de către toți membrii fondatori, să transmită dosarul de notificare autorității competente;
●	alocarea din bugetul propriu al Județului Călărași a sumei de 820 EUR plus TVA, pentru cheltuielile necesare finalizării procedurii de constituire;
●	comunicarea hotărârii către autoritățile și instituțiile competente.
În calitate de inițiator al proiectului de hotărâre, în conformitate cu prevederile art. 182 alin. (2) din Ordonanța de urgență a Guvernului nr. 57/2019 privind Codul administrativ, precum și ale art. 36 alin. (1) și alin. (8) lit. a) din Regulamentul de organizare și funcționare al Consiliului Județean Călărași, supun prezentul proiect de hotărâre dezbaterii și votului consilierilor județeni.

PREŞEDINTE,
ec. Vasile ILIUŢĂ



  Întocmit, redactat:
  Consilier, Dorinela GHEORGHE
CONSILIUL JUDEŢEAN CĂLĂRAŞI                                                            AVIZAT,
Direcția Dezvoltare, Tehnică și Relații Externe			            VICEPREŞEDINTE,
Nr. 13902 din 21.08.2026						           Bogdan Cristian MIHAI



RAPORT 
[bookmark: _Hlk224650308]privind aprobarea participării Județului Călărași, prin Consiliul Județean Călărași, 
în calitate de membru fondator al Grupării Europene de Cooperare Teritorială
 „EAST GATE”


În conformitate cu prevederile art. 182 alin. (4) raportate la prevederile art. 136 alin. (8) lit. b) din Ordonanţa de urgenţă a Guvernului nr. 57/2019 privind Codul administrativ, precum si ale art. 36 alin. (8) lit. a) şi b) din Regulamentul de Organizare şi Funcţionare al Consiliului Judeţean Călăraşi, avem obligaţia de a analiza proiectul de hotărâre din punct de vedere al legalităţii adoptării acestuia în forma şi în condițiile prezentate de inițiator. 
Regulamentul (CE) nr. 1082/2006 al Parlamentului European și al Consiliului, astfel cum a fost modificat prin Regulamentul (UE) nr. 1302/2013, instituie cadrul juridic european al grupării europene de cooperare teritorială (GECT), instrument dedicat facilitării și promovării cooperării teritoriale transfrontaliere, transnaționale și interregionale între autorități publice din state membre și state terțe vecine Uniunii Europene.
La data de 19 martie 2026, în Sala Nicolae Iorga a Palatului Parlamentului României, a avut loc Adunarea Generală de Constituire a Grupării Europene de Cooperare Teritorială „EAST GATE”, cu sediul propus în municipiul Constanța, reunind autorități publice locale și regionale din România, Bulgaria, Republica Moldova și Ucraina, care a adoptat, în unanimitate, Convenția constitutivă și Statutul grupării, documente supuse în prezent aprobării organelor deliberative ale fiecărui membru fondator, în termenul de 6 luni prevăzut de art. 4 alin. (2) și (3) din Regulamentul (CE) nr. 1082/2006.
Participarea Județului Călărași la GECT „EAST GATE” este oportună întrucât asigură accesul direct la instrumentele de finanțare europeană destinate cooperării teritoriale (Interreg, Horizon Europe și alte mecanisme de finanțare transnațională), consolidează capacitatea instituțională a Consiliului Județean Călărași de a implementa proiecte cu finanțare europeană în parteneriat cu autorități din Bulgaria, Republica Moldova și Ucraina, și oferă acces la mecanismele de decizie ale grupării, prin reprezentare în Consiliul de Administrare al GECT.
Contribuția financiară aferentă participării, de 820 EUR plus TVA, se suportă din bugetul propriu al Județului Călărași și nu generează un impact bugetar semnificativ.
Temeiul legal al măsurii propuse este reprezentat de prevederile Regulamentului (CE) nr. 1082/2006, astfel cum a fost modificat prin Regulamentul (UE) nr. 1302/2013, ale Ordonanței de Urgență a Guvernului nr. 127/2007 privind Gruparea Europeană de Cooperare Teritorială, aprobată cu modificări prin Legea nr. 52/2008, modificată și completată prin Ordonanța Guvernului nr. 9/2015, precum și ale art. 173 alin. (1) lit. e) și alin. (7) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare. Supunem dezbaterii și votului consilierilor județeni prezentul raport.

     Director executiv, 						         Consilier juridic,
     Marius FULGA			                                                         Robert PLEȘEA









Întocmit, redactat:
Consilier, Dorinela GHEORGHE
CONSILIUL JUDEŢEAN CĂLĂRAŞI
Comisia de Studii, Prognoze Economico–Sociale, Buget–Finanţe 
şi Administrarea Domeniului Public şi Privat al Judeţului

AVIZ
[bookmark: _Hlk224650519]privind aprobarea participării Județului Călărași, prin Consiliul Județean Călărași, în
     calitate de membru fondator al Grupării Europene de Cooperare Teritorială „EAST GATE”

		Comisiei de Studii, Prognoze Economico - Sociale, Buget - Finanţe şi Administrarea Domeniului Public şi Privat al Judeţului i-a fost transmis proiectul de hotărâre privind aprobarea participării Județului Călărași, prin Consiliul Județean Călărași, în calitate de membru fondator al Grupării Europene de Cooperare Teritorială „EAST GATE”.
	În şedinţa comisiei din data de    .08.2026, am luat în dezbatere proiectul de hotărâre, referatul de aprobare al iniţiatorului şi raportul de specialitate transmise, potrivit dispozițiilor art. 16 alin. (1) lit. a), b), art. 22 pct. 1. lit. a) par. 7, art. 23, art. 36 alin. (3) lit. b), alin. (6) și alin. (8) lit. c) din Regulamentul de Organizare și Funcționare al Consiliului Județean Călărași coroborate cu prevederile art. 182 alin. (4) raportate la art. 125 din Ordonanța de urgență a Guvernului nr. 57/2019 privind Codul administrativ.  
		În urma dezbaterilor am concluzionat că este necesară şi oportună aprobarea proiectului de hotărâre în forma şi în condiţiile prezentate de iniţiator.
[bookmark: _Hlk224650562]		Examinând proiectul de hotărâre sub aspectul legalităţii, am stabilit că măsura propusă îşi găseşte suportul legal în prevederile Regulamentului (CE) nr. 1082/2006, astfel cum a fost modificat prin Regulamentul (UE) nr. 1302/2013, ale Ordonanței de Urgență a Guvernului nr. 127/2007 privind Gruparea Europeană de Cooperare Teritorială, aprobată cu modificări prin Legea nr. 52/2008, modificată și completată prin Ordonanța Guvernului nr. 9/2015, precum și ale art. 173 alin. (1) lit. e) și alin. (7) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
          Votul nominal al Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului, asupra proiectului de hotărâre, se prezintă astfel:

                                   1. Gîdea Vasile
                                   2. Stoichici Ovidiu-Constantin
		            3. Olteanu Dan
                                   4. Tîlpeanu Ilie
                                   5. Niculae Aurel
                                   6. Puşcaşu Ioan
                                   7. Paţurcă Roxana-Natalia
                                   8. Chiriţă Alexandru
                                   9. Ileana Dănuţ

  Observaţie: Nu au fost semnalate cazuri, la consilierii judeţeni prezenţi, de conflict de interese la votarea prezentului proiect de hotărâre.  
  Comisia de Studii, Prognoze Economico - Sociale, Buget – Finanţe şi Administrarea Domeniului Public şi Privat al Judeţului prezintă raport favorabil/nefavorabil proiectului de hotărâre transmis, cu ____ voturi pentru, ____ voturi contra, ____ abţineri din totalul de _____ consilieri ce compun comisia.
                            Prezentul aviz va fi supus dezbaterii Consiliului Judeţean Călăraşi.

PREŞEDINTE,                                                                                                    SECRETAR,


